**Úradná správa č. 23 z 08.06.2020**

**Správy sekretariátu**

1. Sekretariát žiada FK o **hlasovanie v ankete Futbalová jedenástka ObFZ Trebišov za súťažný ročník 2019/20**. Informácie k hlasovaniu boli zaslané mailom klubovým manažérom resp. trénerom. Svoje hlasy, prosím Vás, zasielajte **na mail** **obfztv@obfztv.sk** **v termíne do 22.06.2020**.

2. Sekretariát oznamuje FK, že svoje družstvá môžu **prihlasovať na súťažný ročník 2020/2021** cez issf. Je potrebné vytvoriť za každú kategóriu nové družstvo a za každé jedno poslať prihlášku na nový súťažný ročník. **Prihlasovať svoje družstvá môžete cez issf do 22.06.2020**.

3. Mailová komunikácia s ObFZ môže prebiehať aj na nových mailových adresách **obfztv@futbalsfz.sk** a **julius.dusek@futbalsfz.sk**. Mailová adresa **obfztv@obfztv.sk**je naďalej funkčná.

**Správy ŠTK**

1. **Prihlášky do súťaží** je klub povinný pre každé družstvo zvlášť podať **od 09.06.2020 (UT) do 22.6.2020 (PO)**.  Prihlasovanie družstiev bude vykonávané len formou elektronickej prihlášky v systéme ISSF. Klubový manažér si vytvára jednotlivé družstvá na súťažný ročník (SR) 2020-21 a následne v systéme ISSF - elektronická podateľňa – prihláška do súťaže zaregistruje prihlášku daného družstva. Elektronická prihláška sa podáva za každé družstvo a kategóriu zvlášť. Jednotlivé družstvá, aj v súťažiach mládeže, sú povinné zaregistrovať aj štadión, ktorý je v prihláške do súťaže povinná položka.

2. V prihláške do súťaže ako aj v systéme ISSF ŠTK žiada o vykonanie aktualizácie údajov – kontaktných údajov osôb, telefonických kontaktov, mailových adries a adries klubov.

3. V zmysle RS v SR 2020-21 pre FK sa stanovuje **štartovné, ktoré bude v zbernej faktúre**. Po odhlásení družstva po uzavretí súťaží komisiou ŠTK sa štartovné nevracia. Pre uhradenie štartovného bude vystavená zberná faktúra **v mesiaci jún 2020**, ktorú bude FK povinný uhradiť do doby splatnosti. Neuhradením štartovného v zbernej faktúre v dobe splatnosti nebude družstvo dospelých zaradené do súťaží ObFZ.

4. V zmysle uznesenia Konferencie ObFZ Trebišov zo dňa 21.02.2020 **družstvo dospelých v VI. lige ObFZ Trebišov je povinné mať v riadnych dlhodobých súťažiach zaradené 1 mládežnícke družstvo (U19, U15, U11)**. **Bez splnenia tejto podmienky nebude družstvo dospelých zaradené do VI. ligy, ale do VII. ligy ObFZ.**

5. Termínová listina na SR 2020-21 bude uverejnená po uzavretí prihlášok.

**Správy VV**

**VV na zasadnutí dňa 08.06.2020 prijal nasledovné uznesenia:**

**A, Zobral na vedomie**

**37/19-20** – vyhodnotenie Futbalovej jedenástky ObFZ Trebišov za súťažný ročník 2018/19 dňa 21.02.2020 v Zemplínskom Hradišti,

**B, Schválil**

**38/19-20** – výšku štartovného pre FK dospelých na súťažný ročník 2020/2021 vo výške 140 €. Futbalové kluby ObFZ, ktoré sa zúčastnili VI. ligy v súťažnom ročníku 2019/2020, zaplatia **50 % tejto sumy**. Klubom bude takisto odrátaná suma za nezrealizované prestupy s obmedzením v období 01/2020 - 03/2020 v zmysle uznesenia VV ObFZ č. **36/19-20**.